CELEX: 62009TN0517
Language: mt
Date: 2009-12-21 00:00:00
Title: Kawża T-517/09: Rikors ippreżentat fil- 21 ta’ Diċembru 2009 — Alstom vs Il-Kummissjoni

27.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 51/40
            
         Rikors ippreżentat fil-21 ta’ Diċembru 2009 — Alstom vs Il-Kummissjoni
   (Kawża T-517/09)
   2010/C 51/76
   Lingwa tal-kawża: Il-Franċiż
   
      Partijiet
   
   
      Rikorrenti: Alstom (Levallois Perret, Franza) (rappreżentanti: J. Derenne u A. Müller-Rappard, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni tal-Kummissjoni tas-7 ta’ Ottubru 2009 fil-Każ COMP/F/39.129 — Transformers tal-Elettriku; u
            
         
               —
            
            
               tannulla d-deċiżjoni tal-Uffiċjal tal-Kontabbiltà tal-Kummissjoni tal-10 ta’ Diċembru 2009;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   B’dan ir-rikors Alstom titlob, minn naħa waħda, l-annullament tad-Deċiżjoni tal-Kummissjoni C(2009) 7601 finali mogħtija fis-7 ta’ Ottubru 2009 — Transformers tal-Elettriku dwar proċedura skont l-Artikolu 81 KE (issa Artikolu 101 TFUE) u l-Artikolu 53 ŻEE, dwar akkordju fis-suq Ewropew tat-transformers tal-elettriku u, min-naħa l-oħra, l-annullament tad-deċiżjoni tal-Uffiċjal tal-Kontabbiltà tal-Kummissjoni tal-10 ta’ Diċembru 2009 li tiċħad it-talba ta’ Alstom sabiex tagħti garanzija finanzjarja matul il-proċeduri mibdija permezz ta’ dan ir-rikors.
   Insostenn tat-talba tagħha għall-annullament tad-deċiżjoni tal-Kummissjoni tas-7 ta’ Ottubru 2009, ir-rikorrenti tissolleva tliet motivi bbażati fuq:
   
               —
            
            
               ksur tad-dispożizzjonijiet legali applikabbli għas-solidarjetà inkwantu l-Kummissjoni iddikjarat bħala responsabbli in solidum għall-istess ksur żewġ impriżi, li l-Kummissjoni ma setgħetx, individwalment u b’mod awtonomu, iżomm bħala direttament u formalment responsabbli tal-ksur;
            
         
               —
            
            
               ksur tal-Artikolu 296 TFUE inkwantu d-deċiżjoni kkontestata hija vvizzjata:
               
                           —
                        
                        
                           b’motivazzjoni insuffiċjenti dwar l-eżistenza ta’ influwenza fuq il-kummerċ bejn Stati Membri;
                        
                     
                           —
                        
                        
                           b’nuqqas ta’ motivazzjoni dwar l-affermazzjoni tal-Kummissjoni li Alstom ma kkonfutatx il-preżunzjoni ta’ responsabbiltà tal-kumpannija parent għall-aġir tas-sussidjarja u ma wrietx l-awtonomija tas-sussidjarja;
                        
                     
                           —
                        
                        
                           b’kuntradizzjoni tal-motivi fir-rigward tar-responsabbiltà kumulattiva ta’ Alstom u ta’ Alstom T&D SA;
                        
                     
         
               —
            
            
               ksur tal-Artikolu 101 TFUE fir-rigward tar-regoli dwar l-imputabbiltà tal-kumpanniji parent fir-rigward ta’ ksur kommess mis-sussidjarji tagħhom inkwantu l-Kummissjoni bbażat ruħha fuq ġurisprudenza li tikser id-dritt tal-Unjoni Ewropea u li għalhekk ma għandhiex tiġi applikata peress li ħolqot, permezz ta’ deċiżjoni ġudizzjarja, prinċipju ta’ preżunzjoni inkonfutabbli, ibbażata mhux fuq l-awtonomija jew l-aġir fis-suq iżda fuq ir-rabtiet ekonomiċi, legali u organizzattivi, karatteristiċi ġeneriċi inerenti għal kull grupp ta’ kumpanniji.
            
         Insostenn tat-talba tagħha għall-annullament tad-deċiżjoni tal-Uffiċjal tal-Kontabbiltà tal-Kummissjoni tal-10 ta’ Diċembru 2009, ir-rikorrenti tissolleva s-segwenti motivi bbażati fuq:
   
               —
            
            
               nuqqas ta’ bażi legali inkwantu d-deċiżjoni li tiċħad it-talba sabiex tagħti garanzija finanzjarja matul il-proċeduri ta’ annullament tad-deċiżjoni tal-Kummissjoni tas-7 ta’ Ottubru 2009 ma hijiex legalment ibbażata, la fuq ir-Regolament finanzjarju tal-Kunsill Nru 1605/2002 (1), u lanqas fuq ir-regolament ta’ implementazzjoni tiegħu Nru 2342/2002, emendat bir-Regolament Nru 1248/2006 (2);
            
         
               —
            
            
               ksur tal-prinċipju ta’ protezzjoni tal-aspettattivi leġittimi inkwantu d-deċiżjoni tal-Uffiċjal tal-Kontabbiltà interpretat b’mod żbaljat l-aspettattivi leġittimi li l-prassi preċedenti tal-Kummissjoni kienet żviluppat;
            
         
               —
            
            
               ksur tal-prinċipju ta’ ugwaljanza inkwantu l-approċċ il-ġdid tal-Uffiċjal tal-Kontabbiltà tal-Kummissjoni, mingħajr miżura ta’ pubbliċità preċedenti jew miżuri tranżitorji, poġġa lil Alstom f’pożizzjoni inugwali meta mqabbla mad-debituri ta’ ammendi li setgħu jagħtu garanzija finanzjarja qabel il-bdil ta’ dan l-approċċ;
            
         
               —
            
            
               ksur tal-obbligu li żball ta’ interpretazzjoni jiġi kkorreġut pubblikament f’każ meta l-Qorti Ġenerali tiddeċiedi li l-prassi preċedenti tal-Kummissjoni ma kinitx konformi mar-regolament finanzjarju applikabbli.
            
         
      (1)  Regolament tal-Kunsill (KE, Euratom) Nru 1605/2002, tal-25 ta’ Ġunju 2002, rigward ir-Regolament Finanazjarju applikabbli għall-baġit ġenerali tal-Komunitajiet Ewropej (ĠU L 248, p. 1)
   
      (2)  Regolament tal-Kummissjoni (KE, Euratom) Nru 1248/2006, tas-7 ta’ Awwissu 2006, li jemenda r-Regolament (KE, Euratom) Nru 2342/2002 li jippreskrivi regoli ddettaljati għall-implementazzjoni tar-Regolament tal-Kunsill (KE, Euratom) Nru 1605/2002 rigward ir-Regolament Finanzjaru applikabbli għall-baġit ġenerali tal-Komunitajiet Ewropej (ĠU L 227, p. 3)